**Govorim (vježba)**

Ime i prezime učenika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pripremi se za petominutni javni nastup u kojem ćeš govoriti o temi po vlastitom izboru**

a) zapiši na papir imenice koje označavaju što ti sve voliš raditi i u čemu uživaš

b) uz te imenice zapiši natuknice o nekim zgodama kojih si se prisjetio/prisjetila

c) odaberi jednu o kojoj ćeš pripremiti (sastaviti) svoj govor

d) osmisli naslov svojega govora (neka naslov bude maštovit)

e) izrazi svoju emociju koja je vezana uz temu o kojoj ćeš govoriti

f) razmisli zašto bi tebe netko slušao pa sroči poruku koju želiš prenijeti

g) na papiru „ispričaj“ priču ili govor koji bi mogao drugima biti zanimljiv

g) uvedi u svoj govor neki element koji bi mogao obogatiti priču i učiniti je zanimljivijom (vic, dosjetka, fotografija, zvuk, video…)

h) osmisli kako u govor uključiti nekoga iz publike

i) ubaci u svoj govor neku stanku s ciljem izazivanja napetosti u priči

i) preispitaj svoj način govorenja (ima li u njemu dovoljno strasti i pozitivne energije; obratite posebnu pažnju na glasnoću, brzinu i ton svojega govora)

j) snimi svoj govor i preispitaj elemente koje treba doraditi da bi govor bio još uspješniji

k) uz pomoć videa provjeri sadrži li tvoj govor potrebne sastavnice:

naslov,

izražavanje emocije vezane uz priču koja slijedi,

poruku slušateljima u kojoj navodiš zašto je važno čuti tvoju priču,

priču/govor o određenoj temi

element koji obogaćuje priču

uključivanje publike

stanku za izazivanje napetosti

pozitivan i strastven način govorenja (glasnoća, brzina i ton)

l) uvježbaj svoj govor i kad budeš spreman izvedi svoj govor pred publikom